**Enma López Araujo, nada en** Vigo o 2 de xullo de 1986, é unha funcionaria e política galega do PSOE afincada en Madrid.

Biografía
---------

Licenciada en Dereito económico e empresarial pola Universidade de Vigo. Ingresou como funcionaria no corpo técnico de Facenda e posteriormente no Corpo Superior de Inspectores de Seguros do Estado, sendo a número 1 da súa promoción.

Con 16 anos ingresou no PSOE. Concorreu como candidata ao número 18 da lista do PSdeG-PSOE en Pontevedra de face ás eleccións ao Parlamento de Galicia de 2005. Con 20 anos presentouse no número 18 da lista do PSdeG-PSOE para as eleccións municipais de 2007 en Vigo encabezada por Abel Caballero, mentres que en 2011 ocupou o posto número 19. 

Trasladada dende Vigo a Madrid en 2008, onde traballou nun despacho de avogados mentres preparaba as oposicións a Facenda. Tamén traballou no Gabinete de José Luís Rodríguez Zapatero durante os últimos meses de 2011.

Formou parte do Gabinete de Pedro Sánchez trala súa chegada á Presidencia do Goberno en xuño de 2018. En febreiro de 2019 foi nomeada directora xeral da Fundación Estatal Saúde, Infancia e Benestar Social .

Foi incluída no número 8 da lista do PSOE para as eleccións municipais de maio de 2019 en Madrid encabezada por Pepu Hernández, e resultou elixida concelleira en Madrid, onde se converteu na portavoz de Grupo Municipal Socialista na Comisión de Economía e Facenda do consistorio. O recoñecemento á súa labor de oposición e a súa repercusión mediática suscitou apoios nas bases do partido para ser candidata á alcaldía de Madrid en 2023. Finalmente a elixida foi a ministra Reyes Maroto, da cal foi designada a súa coordinadora de campaña, sendo ademais a número 3 da lista que esta encabezaba. A candidatura socialista logrou un lixeiro avance ao pasar de 8 a 11 concelleiros, que aínda que se mantivo na oposición logrou o mellor resultado en 12 anos e mellorou resultados por primeira vez en 20 anos. Desta forma pasou a ser Portavoz Adxunta do Grupo Municipal Socialista e continuou como portavoz na Comisión de Economía e Facenda.

Referencias
-----------

1. ↑  "Pleno de investidura 2019. Fichas biográficas" (PDF). Ayuntamiento de Madrid.
2. 1 2 3 4  Gómez, José Antonio (2019-08-02). "«Es justo que el Estado dignifique las condiciones de los trabajadores autónomos»" (en castelán). Consultado o 2019-12-11.
3. ↑  EP; Rodríguez-Pina, Gloria (2019-04-06). "Pepu Hernández concurre con cinco ediles, una trabajadora de Unicef y expertos en derechos sociales" (en castelán). Madrid. ISSN 1134-6582.
4. ↑  Calificaciones Cuerpo Superior de Inspectores de Seguros del Estado
5. 1 2  Vigo, Faro de. "Enma López Araújo - 20 años, número 18 PSOE: "A los 14 años quise afiliarme en Rota, pero no había Juventudes"" (en castelán). Consultado o 2019-12-11.
6. ↑  "Publicación de candidaturas proclamadas" (PDF) (98). 24 de maig de 2005: 8828.
7. ↑  "Los 22 nombres para encarar "as eleccións do cambio"" (en castelán). Consultado o 2019-12-11.
8. ↑  "Enma López, la concejala más pegada a la calle... y a las redes sociales" (en castelán). 2019-09-30. Consultado o 2019-12-11.
9. ↑  "La Fundación pública CSAI, una herramienta pública para la lucha contra la pobreza infantil". 2019-02-28.
10. 1 2  Romero, Juanma (2019-03-25). "Ferraz renuncia por ahora a fichajes mediáticos en las listas de Gabilondo y Pepu".
11. ↑  "El PSOE critica la bajada impositiva "a quienes más tienen" y los "guiños a la ultraderecha" en el presupuesto". 2019-11-14. Consultado o 2019-12-11.
12. ↑  La edil Enma López coordinará la campaña de Reyes Maroto a la alcaldía de Madrid